b'\n_START_ARTICLE_\nNorwich bisped\xc3\xb8mme (England)\n_START_PARAGRAPH_\nNorwich bisped\xc3\xb8mme er ett av den engelske kirkes bisped\xc3\xb8mmer, med sete i Norwich. Det inng\xc3\xa5r i kirkeprovinsen Canterbury.\n_START_SECTION_\nHistorie\n_START_PARAGRAPH_\nBisped\xc3\xb8mmet sporer sine r\xc3\xb8tter i ubrutt linje tilbake til bisped\xc3\xb8mme i Dunwich som ble grunnlagt i 630. Til felles med mange andre angelsaksiske bisped\xc3\xb8mmer flyttet det, i dette tilfellet til Elmham i 673. Etter den normanniske erobringen av England i 1066, flyttet det til Thetford i 1070, f\xc3\xb8r det endelig flyttet til Norwich i 1094 og hvor det har v\xc3\xa6rt siden._NEWLINE_Bisped\xc3\xb8mmet har 573 sogn med 656 kirker. Det dekker hele grevskapet Norfolk med unntak av en liten del vest for elven Great Ouse, som tilh\xc3\xb8rer Ely bisped\xc3\xb8mme. Det omfatter ogs\xc3\xa5 domprostembetet Lothingland (havnen Lowestoft og dets umiddelbare innland) i grevskapet Suffolk. Det dekker totalt et omr\xc3\xa5de p\xc3\xa5 4700 km\xc2\xb2 og med en befolkning p\xc3\xa5 rundt 867 000 mennesker (2008)._NEWLINE_Som de fleste eldre bisped\xc3\xb8mmer har omr\xc3\xa5det blitt gradvis redusert. Fram til dannelsen av bisped\xc3\xb8mmet St Edmundsbury og Ipswich i 1914 var East Suffolk inkludert og tidligere ogs\xc3\xa5 andre omr\xc3\xa5der.\n_START_SECTION_\nBiskoper\n_START_PARAGRAPH_\nBiskopen av Norwich (Graham James) leder bisped\xc3\xb8mmet og er assistert av to suffraganbiskoper, biskopen av Thetford (Alan Winton) og biskopen av Lynn (Jonathan Meyrick). Suffraganbisped\xc3\xb8mmene Ipswich og Thetford ble begge opprettet etter loven Suffragan Bishops Act 1534, men ble herrel\xc3\xb8s etter mangle p\xc3\xa5 innehaver; Thetford ble fylt i 1894 og Ipswich i 1899. Bisped\xc3\xb8mmet Ipswich har v\xc3\xa6rt uten innehaver siden f\xc3\xb8r bisped\xc3\xb8mmet som inkluderte byens navn ble opprettet; en nytt andre suffraganbisped\xc3\xb8mme, av Lynn, ble derfor opprettet i 1963.'